पुराने शहर के ल्यारी इलाक़े में स्थित ये छह मंज़िला इमारत बृहस्पतिवार को ढह गई थी.अधिकारियों का कहना है कि बचावकर्मी अब तक इस इमारत के मलबे से 19 लोगों के शव ही निकाल पाए है. उन्होंने आशंका जताई कि वहां अभी कई लोग दबे हो सकते हैं.पुलिस का कहना है कि घटनास्थल के पास जो भी इमारतें हैं, वहां से लोगों को हटाया जा रहा है.बीबीसी संवाददाता का कहना है कि दक्षिणी कराची के पुराने शहर में कई जर्जर इमारतें हैं.मीडिया ख़बरों के मुताबिक सेना शुक्रवार से ही स्थानीय प्रशासन को मलबा हटाने में मदद करने के साथ-साथ उसमें दबे लोगों को खोजने की कोशिश कर रही है.प्रत्यदर्शियों का कहना है कि घटनास्थल पर तीन बुलडोज़र काम पर लगे है लेकिन काम बहुत धीमी गति से चल रहा है.उनका कहना है इलाक़े में काफ़ी संकरी गलियां है जिसकी वज़ह से बचाव के काम में दिक्कत आ रही है.